  Виталий Пронин Ужрад сӥземын вал писательлэн 55 арес тырмонэзлы но выль «Кама кылбур» бичет поттэмезлы. 7-тӥ оштолэзе Удмурт кун университетлэн лыдӟиськоннияз Удмурт Элькунысь калык писателен Вячеслав Ар-Сергиен пумиськон ортчиз. Ужрад сӥземын вал писательлэн 55 арес тырмонэзлы но выль «Кама кылбур» бичет поттэмезлы. - Вячеслав Ар-Серги - котьмар понна туж сюлмаськись адями, пыр-поч азинтэ национальной литератураез. Художниклэн синмыныз учкыса, та адямиез мон дауръем кызьпуэн адӟисько, - пусйиз Удмуртиысь калык художник Пётр Ёлкин.Писателез ӟечкыланы вуылӥзы культурая но туризмъя министр Владимир Соловьёв, нациосын ужан политикая министрлэн воштӥсез Павел Орлов, Кун Кенешысь ялан ужась комиссилэн кивалтӥсез Энвиль Касимов. Пумиськонэ лыктэм калыклы шулдыр мылкыд кузьмазы Брангуртысь песянайёс. Наталия Самсонова Туспуктэм: vk.com/lib_udsu  